Ցանկացած մաքսատուրքի նվազեցում նպաստում է տվյալ շուկայում մրցունակ գին ունենալուն: Այն բոլոր գործոնները, որոնք նպաստում են արտահանման շուկաների ընդլայնմանը բնականաբար դրական ազդեցություն կունենան այն բոլոր ընկերությունների վրա, որոնք ունեն արտահանման համար համապատասխան արտադրանք: Ներկայումս ակտիվ աշխատանքներ ենք տանում արտերկրի մեր գործընկերների հետ, ինչպես նաեւ փնտրում ենք համագործակցության եւ գործընկերության նոր ուղիներ: Բեկոն Պրոդուկտ ընկերությունն այսօր հասել է զարգացման այն մակարդակին, որ արտահանման ծավալների մեծացումն ու աշխարհագրության ընդլայնումն անխուսափելի են: Մեր ընկերության կողմից արտադրվող գրեթե ողջ արտադրատեսականին, որը սպառվում է ներքին շուկայում, այսօր արտահանվում է: Արտադրանքի համապատասխանությունը միջազգային չափանիշներին եւ բարձր որակը նոր շուկաներ որոնելիս վստահություն է ներշնչում ինչպես ներկրողներին, այնպես էլ՝ մեզ արտադրողներիս: Ինչ վերաբերվում է արտահանման ծավալներին, ապա 2011-2012թթ-ից սկսել ենք ակտիվորեն ծավալները մեծացնել, այս տարի արտահանման ծավալների աճը նախորդ տարվա համեմատ կհասնի 20%-ի: